**Φοιτητική Ομάδα Εθελοντικής Αιμοδοσίας**

**Πανεπιστημίου Ιωαννίνων**

Επιστροφή από τις διακοπές σημαίνει και επιστροφή στις συνήθειες, και ποια καλύτερη συνήθεια από αυτήν την αιμοδοσίας;

Η φοιτητική ομάδα λοιπόν σε βοηθάει να αρχίσεις ή να διατηρήσεις την καλύτερη συνήθεια, διοργανώνοντας εθελοντική αιμοδοσία την Παρασκευή 28 Απριλίου, σε συνεργασία με το Γ.Ν.Ι «Γ.Χατζηκώστα», από τις 11:30 έως τις 14:00 στα γραφεία μας , στο ισόγειο των Α΄ Φοιτητικών Εστιών (Έναντι Λέσχης).

Για να αιμοδοτήσετε χρειάζεται:

1. Να μην έχετε καταναλώσει αλκοόλ την προηγούμενη μέρα.

2. Να κοιμηθείτε τουλάχιστον 6 ώρες.

3. Το πρωί να φάτε ένα ελαφρύ γεύμα, όχι μεσημεριανό.

4. Να μην καπνίσετε μία ώρα πριν την αιμοδοσία.

5. Να έχετε μαζί σας  ΑΜΚΑ ή ταυτότητα

Σας παρακαλούμε να προωθήσετε τη δράση μας αυτή. Καλούμε όλους τους συμπολίτες μας να δώσουν το «παρών» και να προσφέρουν λίγο από το χρόνο τους.

Επιπροσθέτως αυτήν την περίοδο δεχόμαστε απαντήσεις σε ένα ερωτηματολόγιο το οποίο μπορεί να μας βοηθήσει να γίνουμε καλύτεροι εθελοντές, και θα παροτρύναμε οποιοδήποτε από εσάς να το απαντήσει είτε είναι αιμοδότης είτε όχι! Μπορείτε να το βρείτε στα Social Media της ομάδας ή στο Linktree μας!

Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:

e-mail: foeanews@gmail.com

Facebook: Φοιτητική Ομάδα Εθελοντικής Αιμοδοσίας Πανεπιστημίου Ιωαννίνων

Instagram: f.o.e.a\_uoi

Τηλέφωνο επικοινωνίας: 6980602709 (Δανάη Ψαρρά)

Σας ευχαριστούμε εκ των προτέρων, για την πολύτιμη βοήθεια σας!

Με εκτίμηση,

 Τα παιδιά της Φ.Ο.Ε.Α.

--